Diari Oficial de la Generalitat Valenciana


Sumari del DOGV 4965, del 14-03-2005 (2005/2468)

RESOLUCIÓ de 21 de febrer de 2005, de la Conselleria d'Economia, Hisenda i Ocupació, per la qual s'accepta la cessió gratuïta de la propietat de la parcel·la de 10.502 m² de superfície, situada a València, avinguda dels Pinars (forest la Devesa del Saler), destinada a la construcció d'un institut d'ensenyament secundari, realitzada per l'ajuntament del dit municipi.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4965

Data del DOGV
:   14-03-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/2468


Data del document
:   21-02-2005

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * València
    * cultura regional
    * propietat immobiliària

RESOLUCIÓ de 21 de febrer de 2005, de la Conselleria d'Economia, Hisenda i Ocupació, per la qual s'accepta la cessió gratuïta de la propietat de la parcel·la de 10.502 m² de superfície, situada a València, avinguda dels Pinars (forest la Devesa del Saler), destinada a la construcció d'un institut d'ensenyament secundari, realitzada per l'ajuntament del dit municipi. [2005/X2468]
  
L'Ajuntament de València, en sessió de la Junta de Govern Local realitzada el dia 25 de juny de 2004, va acordar la cessió gratuïta a la Generalitat Valenciana de la parcel·la de la seua propietat, de 10.502 m² de superfície, situada en l'avinguda dels Pinars, 13 de la dita població.
  
A proposta de la Conselleria de Cultura, Educació i Esport, subscrita el 26 de juliol de 2004 es van iniciar els tràmits legals oportuns per a l'acceptació gratuïta de la cessió.
  
La cessió es realitza amb la finalitat de destinar la parcel·la a la construcció d'un institut d'ensenyament secundari, amb subjecció al que disposa l'article 111.1 del Reglament de Béns de les Entitats Locals, si bé el punt quart de l'acord de cessió establix literalment ?La dita cessió queda condicionada al fet que la Generalitat Valenciana mantinga la seua destinació durant tot els temps de duració, de manera que si esta s'altera revertirà l'immoble a l'ajuntament amb totes les seues pertinences i accessions?.
  
En l'acord de cessió adoptat per l'ajuntament s'afirma que este ha complit el que preveu l'article 110 del Reglament de Béns de les Entitats Locals
  
L'article 44 de la Llei 14/2003 de 10 d'abril de Patrimoni de la Generalitat Valenciana establix al punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de servicis públics competència de la Generalitat i en el punt 2 establix que la competència per a l'acceptació correspon al titular de la conselleria competent en matèria de patrimoni.
  
L'art. 27.2.c) de la Llei de Patrimoni establix que ?2. Porta implícita l'afectació de béns i drets a l'ús general o al servici públic: c) L'adquisició de béns i drets en virtut de transferència o cessió administrativa.-. En conseqüència, una vegada perfeccionada la cessió i acceptació, per mitjà de la formalització de l'escriptura pública corresponent, l'immoble queda automàticament afecte al servici públic educatiu i adscrit a la Conselleria de Cultura, Educació i Esport, a la qual correspon la seua administració, defensa i conservació.
  
Fent ús de les atribucions conferides per la legislació vigent, resolc:
  
Primer
  
Acceptar la cessió gratuïta de la propietat realitzada per l'Ajuntament de València de la parcel·la de 10.502 m² de superfície, situada en l'avinguda dels Pinars,13, de la dita població, que confronta: nord, avinguda del Saler; sud, forest de la Devesa del Saler; est, resta de la parcel·la de la qual se segrega, actual col·legi Lluís Santàngel, i oest, avinguda dels Pinars i parcel·la alcaldia de barri.
  
La parcel·la se segrega de la finca registral 147, inscrita en el Registre de la Propietat de València 11, al tom 496, llibre 2, secció 3ª Russafa, foli 243, finca.
  
Referència cadastral: és part de la parcel·la cadastral 6575565WP1728H2460QC
  
La parcel·la s'accepta lliure de càrregues i gravàmens i al corrent de qualsevol despesa.
  
Segon
  
La cessió gratuïta realitzada per l'Ajuntament de València, s'efectua amb la condició de destinar la parcel·la a la construcció d'un institut d'ensenyament secundari i amb subjecció al que disposa l'article 111.1 del Reglament de Béns de les Entitats Locals. Segons el punt quart de l'acord de cessió, esta queda condicionada al fet que la Generalitat Valenciana mantinga la seua destinació durant tot els temps de duració, de manera que si esta s'altera revertirà l'immoble a l'ajuntament amb totes les seues pertinences i accessions?.
  
Tercer
  
La parcel·la acceptada s'haurà d'incorporar a l'Inventari General de Béns i Drets de la Generalitat Valenciana en concepte de bé de domini públic afecte al servici públic educatiu i adscrit a la Conselleria de Cultura, Educació i Esport, a la qual corresponen les competències demanials sobre estes, inclosa l'administració, defensa i conservació, i inscriure's a nom de la Generalitat Valenciana en el Registre de la Propietat.
  
Quart
  
Que es notifique el present acord a l'ajuntament cedent i que es publique en el Diari Oficial de la Generalitat Valenciana, en compliment del que disposa l'article 44.2 de la Llei 14/2003, de Patrimoni de la Generalitat Valenciana.